જણાવાઈ રહ્યું છે કે, ગુજરાત વિધાનસભા ચૂંટણીના પરિણામોની સમીક્ષા દરમિયાન ભાજપને જણાયું કે, ગ્રામ્ય વિસ્તારોમાં પાર્ટી સામેનો રોષ વધી રહ્યાે છે. માત્ર ગુજરાત જ નહી, ઉત્તરથી લઈને દક્ષિણ સુધી ઘણા રાજ્યોમાં પણ ખેડૂતો સરકારથી નારાજ હોવાનું જણાવાય છે. કૃષિ ઉપજના યોગ્ય ભાવ ન મળવા, દેવું અને આત્મહત્યા સહિત ઘણી અન્ય મુશ્કેલીઆેનો સામનો કરી રહેલા ખેડૂતો ઘણી વખત સરકાર સામે આંદોલન પણ શરુ કરી ચૂક્યા છે. એવામાં સરકાર પર તેમના માટે કંઈક મોટું કરવાનું દબાણ હતું. એ જ કારણ છે કે, સરકારે આગામી સિઝનના પાકને પડતર કિંમત કરતા આેછામાં આેછા દોઢ ગણા ભાવે લેવાનો નિર્ણય કર્યો છે. ટમેટાં, બટેટાં અને ડુંગળી જેવી આખું વર્ષ ઉપયોગમાં લેવાતી ખાÛ વસ્તુઆે માટે આેપરેશન ફ્લડની જેમ આેપરેશન ગ્રીન લોન્ચ કરવાની જાહેરાત કરાઈ છે. તેના માટે સરકારે 500 કરોડ રુપિયા ફાળવ્યા છે. એવા છોડ જેનો ઉપયોગ દવાઆે બનાવવામાં થાય છે, તેનું ઉત્પાદન વધારવા પણ સરકાર પ્રાેત્સાહન આપશે. જૈવિક ખેતીને પ્રાેત્સાહન આપવામાં આવશે. ક્રેડિડ કાર્ડ માછીમારો અને પશુપાલકોને પણ મળશે. 42 મેગા ફૂડ પાર્ક બનશે. મત્સ્ય પાલન અને પશુપાલન માટે 10 હજાર કરોડ રુપિયા રાખવામાં આવી રહ્યા છે. વાંસનું ઉત્પાદન વધારવા માટે પણ સરકાર 1200 કરોડનું ફંડ આપશે. માનવામાં આવી રહ્યું છે કે, પૂર્વોત્તર રાજ્યોમાં આ નિર્ણયની મોટી અસર પડશે.